 Madaxweynaha Jamhuuriyadda Somaliland, Mudane Muuse Biixi Cabdi oo ugu dambayntii kulanka hadal kooban ka jeediyey, ayaa si weyn ugu mahadceliyey maamulka, ardayda, waalidiinta iyo guddida dugsiga Abaarso, waxana uu sheegay in xukuumad ahaan ay diyaar u yihiin inay si buuxda u garab taagan yihiin dugsigaas, maadaama uu soo saarayo arday aqooddooda aqooneed ku muujiyey jaamacadaha dibadda ay ay tagaan, waxana isaga oo arrimahaas ka hadlaya uu yidhi, Ardayda waxan ku hambalyeynayaa dhibcaha wanaagsan ee ay keenaan marka ay jaamacadaha dibadda tagaan iyo sharafta ay soo hooyaan, waddada ay guusha u marayaan, sida ay u dedaaleen, dhibaatooyinka ay arday ahaan marayaan iyo halka ay ka gaadheen ee ah jaamacadaha ugu waaweyn adduunkana aad iyo aad baan ugu bogaadinayaa, Dugsiga Abaarso iyo maamulkooda si mug leh baanu ula shaqaynaynaa dhinac walba. 